**A MAGYAR HADTUDOMÁNYI TÁRSASÁG**

**BELÜGYI SZAKOSZTÁLY**

**2017. ÉVI BESZÁMOLÓJA**

Tisztelt Közgyűlés!

A Magyar Hadtudományi Társaság Belügyi Szakosztály Elnökségének nevében a 2017. évi munkánkról az alábbi jelentését terjesztem fel:

**Statisztikai adatok, a szakosztály helyzete**:

A beszámolási időszakban szakosztályunk taglétszáma: 24 fő volt.

Vezetőségünk összetétele: 3 férfi és 2 nő (Megújításának időpontja 2013. január 10.) Vezetőségünk tagjai telefon és e-mail címeken keresztül folyamatosan elérhetők voltak.

Tagtársaink korösszetétele: 35 év alatti: 7 fő, 35-62 év közötti: 10 fő, 62 év feletti: 7 fő.

**A szakosztály vezetése a 2017-es évben:**

Szakosztály elnök: **Dr. Schweickhardt Gotthilf tű. alezredes**

Titkár: Horváth Hermina tű. őrnagy

Tagok:

Dr. Muhoray Árpád ny. pv. vezérőrnagy (időközben másik Szakosztály vezetését vállalta el)

Dr. Dobor József tű. alezredes (2018. év januárjában másik szakosztály tagja lett)

Dr. Czinege Krisztina Lilla

*(A 2018-as év első közgyűlésén, a személyi változások miatt a szakosztály vezetőségének összetétele megszavazásra kerül).*

**A küldöttgyűlés tagjai:**

Ambrusz József tű. ezredes

Dr. Pántya Péter tű. alezredes

Horváth Hermina tű. őrnagy

**Tudományos tevékenységek**

**A fiatal szakemberek és egyetemi hallgatók kutató munkájának támogatása, részvételük ösztönzése az Országos Tudományos Diákköri Konferencián, illetve együttműködés az NKE Katasztrófavédelmi Intézettel az előkészítés és lebonyolítás feladataiban.**

Az egyetemen felkészítő tanárként, konzulensként, szekció zsűri-elnökként, zsűritagként a KVI egyetemi oktatói, köztük a Belügyi Szakosztály számos tagja is részt vett az ITDK egyetemi lebonyolításában.

**A** Nemzeti Közszolgálati Egyetem Doktori iskoláiban, a KVI-ben folytatott **tudományos és tudományszervező munkát is láttak el szakosztályunk tagjai.**

A Katonai Műszaki Doktori Iskolában **Dr. Muhoray Árpád**, külsős tagként a Doktori Iskola Tanács (DIT) tagja.

Az év folyamán a DIT felkérése alapján, a katasztrófavédelmi szakterületen is átdolgozásra, pontosításra, redukálásra kerültek a kutatási témajegyzékek, valamint a **Katonai Műszaki Doktori Iskolában** meghirdetett tantárgyak.

A szakosztály együttműködő partnere, Dr. Berki Imre a Katasztrófavédelmi Múzeum igazgatója.

**Az év során** a Belügyi Szakosztály tagjai, számos egyetemi jegyzet, kézikönyv megírásában vettek részt. A Katasztrófavédelmi Intézet oktatói és egyben a belügyi szakosztály tagjai részt vesznek a KÖFOP projektben, számos Kutatóműhelyben tevékenykednek, és önálló pályázatokkal indulnak.

Belügyi Szakosztály tagjai a 2016/17. tanév II. félévében és a 2017/2018. tanév I. félévében számos BsC és MsC képzésben részt vevő hallgató esetében láttak el szakdolgozatok, diplomamunkák készítésénél **konzulensi,** **bírálói**, illetve **záróvizsga bizottsági tagkén**t feladatokat is.

**Tudományos konferenciákon, rendezvényeken való részvételünk:**

**2017. április 5. Tűzoltó Szakmai Nap 2016 Tudományos Konferencia-** A BM Országos Katasztrófavédelmi Főigazgatóság országos tűzoltósági főfelügyelősége és a Nemzeti Közszolgálati Egyetem Katasztrófavédelmi Intézetének Tűzvédelmi és Mentésirányítási Tanszéke szervezésében április ötödikén szakmai napot tartottak Szentendrén. A rendezvényen a Nemzeti Közszolgálati Egyetem, a Szent István Egyetem Ybl Miklós Építéstudományi Kar Tűz- és Katasztrófavédelmi Intézete, valamint a Budapesti Műszaki és Gazdaságtudományi Egyetem tűzvédelem iránt érdeklődő hallgatói széles körű ismereteket kaptak a tűzvédelem egyes szakterületeiről. A rendezvény szervezésében részt vett Dr. Pántya Péter tű. alezredes és Rácz Sándor tű. őrnagy tagtársunk is, ahol tudományos előadást is tartottak.

**2017. április 10-11.** Részvétel az NKE végzős hallgatói számára tartandó záró évfolyam **„Vándor 2017”** közös közszolgálati gyakorlaton. Több mint ezer hallgató és az érintett oktatói állomány bevonásával sikeresen lezárult a „VÁNDOR 2017” közös közszolgálati gyakorlat a Nemzeti Közszolgálati Egyetemen. Az integrált gyakorlat a korábbi tanévekben bevezetett, úgynevezett egyetemi közös modul záró mozzanata volt, amelynek kiemelt témája idén a tömeges bevándorlás okozta válsághelyzet kezelése volt, de emellett számos, a hivatásos katasztrófavédelmi szervek szakmai területeihez kapcsolódó feladat is terítékre került.

Az Nemzeti Közszolgálati Egyetem fennállása óta ez már az ötödik közös közszolgálati gyakorlat, amelyet az intézmény a társszervezetekkel együtt szervez annak érdekében, hogy a különböző hivatásrendekhez tartozó hallgatók gyakorolják saját és megismerjék egymás feladatait. Erre azért is szükség van, mert bármikor előfordulhat, hogy valós helyzetekben kell együtt dolgozni majd a szervezetek képviselőinek.

A gyakorlat forgatókönyve migrációs válsághelyzetet feltételezett, amelyhez a Magyarországon 2015 júliusa és 2016 májusa között lejátszódott eseményeket vette alapul. A résztvevők modellezték a témához kapcsolódó törvényalkotás folyamatát, az arra rendelt rendvédelmi szervek, valamint a Magyar Honvédség erői közös alkalmazásának lehetőségét. A hallgatók gyakorolták többek között a válsághelyzet kihirdetésének előkészítési folyamatát, az ideiglenes biztonsági határzár létesítésének előkészületeivel kapcsolatos eljárásokat. A hallgatóknak módjuk volt a kormány, a különböző bizottságok, tárcák, a katasztrófavédelem, a polgármesteri hivatalok, az ÁNTSZ, közlekedési vállalatok, a karitatív szervezetek és más együttműködők feladatainak megismerésére, gyakorlására. A gyakorlatot a Fővárosi Katasztrófavédelmi Igazgatóság által biztosított tűzoltógépjármű-fecskendő és a katasztrófavédelmi mobil labor egészítette ki.

A gyakorlatvezető állományában részt vettek: Ambrusz József tű. ezredes, Dr. Schweickhardt Gotthilf tű. alezredes, Dr. Dobor József tű. alezredes, Dr. Pántya Péter tű. alezredes, Horváth Hermina tű. őrnagy, Rácz Sándor tű. őrnagy és Dr. Muhoray Árpád ny. pv. vőrgy. a katasztrófavédelmi irányító feladatát látta el a KVI részéről.

**2017. május 6. Ludovika Fesztiválon való részvétel.** A rendezvény nagy sikerrel került megrendezésre, melyen többen részt vettünk a Belügyi Szakosztály tagjai közül meghívás, kirendelés alapján. Megtekintettük az ünnepséget, a különböző kiállított eszközöket, illetve közreműködtünk a katasztrófavédelmi-tűzoltó bemutató lebonyolításában, meghallgattuk a Katasztrófavédelem Központi Zenekarának ünnepi műsorát.

**2017. június 12-16. RAD Conference Budva, Montenegro**. Tagtársunk Rácz Sándor tű. őrnagy **Occupational safety of firefighters in radiological emergencies** címmel előadást tartott a nemzetközi konferencián.

**2017. október 4-7. Drezda, Németország.**

Tagtársaink közül **Dr. Schweickhardt Gotthilf tű. alezredes, Rácz Sándor tű. őrnagy és Horváth Hermina tű. őrnagy** részt vettek az évente, a sorban 16. alkalommal megrendezésre kerülő FLORIAN Fachmesse für Feurwehr, Zivil- und Katastrophenschutz kiállításon.

**2017. november 16. Katasztrófavédelem 2017. Tudományos konferencia- A Légoltalmi Liga és a Magyar Polgári Védelmi Szövetség 80 éve Magyarország Közbiztonságért**

A BM Országos Katasztrófavédelmi Főigazgatóság Szent Flórián termében került megrendezésre, a már hagyománynak számító, a katasztrófavédelem minden területét felölelő, a Magyar Tudomány Ünnepe eseménysorozat keretein belül megszervezett tudományos konferencia. A konferencia szervezésében Dr. Dobor József tű. alezredes tagtársunk is részt vett. Az eseményre számos tagtársunk kapott meghívást, és előadóként vagy a poszter szekcióban is több tagtársunk is képviselte szakosztályunkat.

**A poszter kiállításon részt vettek a következő tagtársak munkái:**

* **Dr. Dobor József tű. alezredes:** A polivinil-klorid nélkülözhetetlenségének, és veszélyességének bemutatása konkrét esettanulmány elemzésén keresztül
* **Horváth Hermina tű. őrnagy:** A veszélyes áruk vasúti fuvarozásának nemzetközi jogintézményei és vasútszakmai szervezetei
* **Jeruska József tű. hadnagy:** A Magyarországon található termék távvezetékek vizsgálata
* **Dr. Pántya Péter tű. alezredes:** Adaptálható nemzetközi megoldások a magyarországi tűzoltósági terület fejlesztésére
* **Rácz Sándor tű. őrnagy;** Dr. Finta Viktória:Tűzoltói beavatkozás aspektusai sugárveszélyes káreseménynél
* **Dr. Schweickhardt Gotthilf tű. alezredes:** Légoltalmi Liga megalakulását, tevékenységét megalapozó jogszabályok
* Dr. habil. Restás Ágoston ny. tű. alezredes; **Dr. Pántya Péter tű. alezredes; Rácz Sándor tű. őrnagy;** Dr. Hesz József tű. ezredes: A Tűzvédelmi- és mentésirányítási tanszéken folyó tudományos kutatások komplexitása

A konferenciáról készült kiadvány szerkesztésében részt vett **Dr. Dobor József tű. alezredes és Horváth Hermina tű. őrnagy** tagtársunk.

**Publikációs tevékenység**

Tagtársaink közül számosan publikálnak, a megjelent legújabb publikációkat titkárunk, Horváth Hermina tű. őrnagy elektronikus úton tartja számon.

**A fiatal szakemberek és egyetemi hallgatók kutató munkájának segítése megtörtént a publikációs** lehetőségek széleskörű biztosításával, vagy számos esetben a tapasztaltabb egyetemi oktatók részéről társszerzői szerepkör felvállalásával is.

Mindezeken kívül számos hallgatót készítünk, bátorítunk publikálásra, látunk el témavezetői tevékenységeket.

A tudományos munka szeletét képezik azok a felkérések, melyeket a tudományos szakmai folyóiratoktól cikkek és szakkönyvek **lektorálására** kap a KVI néhány tapasztalt oktatója, egyben a Belügyi Szakosztály tagja, Dr. Muhoray Árpád a Hadtudomány folyóirat szerkesztő bizottságától több alkalommal kapott felkérést cikk lektorálására, illetve a Katasztrófavédelmi Intézet megjelentetésre szánt egyetemi jegyzeteinek lektorálásában is közreműködött.

**2017. évben megjelent publikációk:**

***Ambrusz József tű. ezredes:***

* **An overview of disaster preparedness training in Hyungary, with special regard to public administration leaders** *ECOTERRA: JOURNAL OF ENVIRONMENTAL RESEARCH AND PROTECTION*14:(1) pp. 33-39. (2017)
* **Magyarországi kárenyhítésekkel kapcsolatos tapasztalatok: Az ózdi martinsalak felhasználásával készült lakóépületek tulajdonosainak kárenyhítési metodikájáról, a helyreállítás lehetséges műszaki megoldásairól** *MŰSZAKI KATONAI KÖZLÖNY*XXVII. (3): pp. 46-61. (2017)
* **Biztosítók szerepe a természeti csapásokat követő, magántulajdonban lévő lakóingatlanok kárenyhítésének folyamatában** *VÉDELEM TUDOMÁNY: KATASZTRÓFAVÉDELMI ONLINE TUDOMÁNYOS FOLYÓIRAT*II.:(3) pp. 183.-195.. (2017)

***dr. Deák József r. alezredes:***

* **A Belügyi Szemle a közpolitika szolgálatában** (1953–1990) HADTUDOMÁNYI SZEMLE 10:(1) pp. 375-390. (2017)
* **A Belügyi Szemle közpolitikai, rendészetelméleti és szerkezeti fejlődése a rendszerváltásig** HADTUDOMÁNYI SZEMLE 10:(2) pp. 339-355. (2017)
* **Belügyi Szemle a sajtónyilvánosságért 1953-1990** In: Gaál Gyula, Hautzinger Zoltán (szerk.) Szent Lászlótól a modernkori magyar rendészettudományig. 433 p.  Pécs: Magyar Hadtudományi Társaság Határőr Szakosztály Pécsi Szakcsoport, 2017. pp. 225-231. (Pécsi Határőr Tudományos Közlemények; 19.) (ISBN:[978-615-00-0454-9](http://www.isbnsearch.org/isbn/9786150004549))

***Dr. Dobor József tű. alezredes:***

* **The importance of the teaching of case studies of industrial accidents in the disaster management education** ECOTERRA - Journal of Environmental Research and Protection 14:(1) pp. 26-32. (2017) Kolozsvár; Cluj-Napoca, Románia
* **ATOMERŐMŰVI BALESETEK ÉS ÜZEMZAVAROK TANULSÁGAI 1. HADMÉRNÖK** 12:(1) pp. 58-71. (2017)
* Katasztrófavédelmi Tudományos Konferencia 2017.: „Önkéntes polgári védelmi szervezetek 80 éve Magyarország közbiztonságáért.” Konferencia kiadvány szerkesztője: Konferencia helye, ideje: Budapest, Magyarország, 2017.11.16 Budapest: BM OKF, 2017. 243 p. (ISBN:[978-615-80429-5-6](http://www.isbnsearch.org/isbn/9786158042956))
* **A polivinil-klorid nélkülözhetetlenségének, és veszélyességének bemutatása konkrét esettanulmány elemzésén keresztül** In: Dobor József, Horváth Hermina (szerk.) Katasztrófavédelmi Tudományos Konferencia 2017.: „Önkéntes polgári védelmi szervezetek 80 éve Magyarország közbiztonságáért.”. 243 p.  Konferencia helye, ideje: Budapest, Magyarország, 2017.11.16 Budapest: BM OKF, 2017. pp. 213-214. (ISBN:[978-615-80429-5-6](http://www.isbnsearch.org/isbn/9786158042956))
* **Atomerőművi balesetek és üzemzavarok tanulságai 2**. HADMÉRNÖK XII:(4) pp. 84-98. (2017)
* **Vegyi veszélyek és a kémia jelentőségének bemutatása a vegyipari folyamatokon és káreseményeken keresztül**  HADMÉRNÖK XII:(„KÖFOP” szám – 2017. október) pp. 7-24. (2017)

***Horváth Hermina tű. őrnagy:***

* Katasztrófavédelmi Tudományos Konferencia 2017.: **„Önkéntes polgári védelmi szervezetek 80 éve Magyarország közbiztonságáért.” Kiadvány szerkesztője,** Konferencia helye, ideje: Budapest, Magyarország, 2017.11.16 Budapest: BM OKF, 2017. 243 p. 1. (ISBN:[978-615-80429-5-6](http://www.isbnsearch.org/isbn/9786158042956))
* **A veszélyes áruk vasúti fuvarozásának nemzetközi jogintézményei és vasútszakmai szervezetei** In: Dobor József, Horváth Hermina (szerk.) Katasztrófavédelmi Tudományos Konferencia 2017.: „Önkéntes polgári védelmi szervezetek 80 éve Magyarország közbiztonságáért.”. 243 p.  Konferencia helye, ideje: Budapest, Magyarország, 2017.11.16 Budapest: BM OKF, 2017. pp. 215-216.1. (ISBN:[978-615-80429-5-6](http://www.isbnsearch.org/isbn/9786158042956))

***Jeruska József tű. hadnagy:***

* **A Magyarországon található termék távvezetékek vizsgálata** In: Dobor József, Horváth Hermina (szerk.) Katasztrófavédelmi Tudományos Konferencia 2017.: „Önkéntes polgári védelmi szervezetek 80 éve Magyarország közbiztonságáért.”. 243 p. Konferencia helye, ideje: Budapest, Magyarország, 2017.11.16 Budapest: BM OKF, 2017. pp. 217-218. (ISBN:[978-615-80429-5-6](http://www.isbnsearch.org/isbn/9786158042956))
* **A magyarországi termék távvezetékek veszélyeinek értékelése** *VÉDELEM TUDOMÁNY: KATASZTRÓFAVÉDELMI ONLINE TUDOMÁNYOS FOLYÓIRAT*II.:(4) pp. 107-124. (2017)
* **A szénhidrogén termék távvezetékek szakirodalmának kutatása** ***HADMÉRNÖK*XII.:**(1 különszám) pp. 70-98. (2017)

***Dr. Pántya Péter tű. alezredes:***

* **Foreign Languages during Rescue Operations of the Hungarian Fire Service –** Major Determinants and Educational Possibilities ZESZYTY NAUKOWE SGSP 61:(1) pp. 135-146. (2017)
* **A beavatkozói hatékonyság növelésének egyes lehetőségei** In: Restás Ágoston, Urbán Anett, Bodnár László (szerk.) Tűzoltó Szakmai Nap 2017. 216 p. Konferencia helye, ideje: Szentendre, Magyarország, 2017.04.05 Budapest: BM OKF, 2017. pp. 149-152. (ISBN:[978-615-80429-4-9](http://www.isbnsearch.org/isbn/9786158042949))
* **Kutatási alapok a katasztrófák elleni védekezés technikai fejlesztéséhez** *HADMÉRNÖK*12:(1) pp. 158-169. (2017)
* **A katasztrófavédelem és a tűzoltóságok hazai és nemzetközi tevékenysége, a beavatkozások keretei, a biztonság és hatékonyság megjelenése** *HADMÉRNÖK*12:(2) pp. 201-213. (2017)
* **A katasztrófavédelmi és tűzoltósági tevékenységek végzése és annak tanulságai nemzetközi szinten** *HADMÉRNÖK*12:(különszám) pp. 80-91. (2017)
* **Adaptálható nemzetközi megoldások a magyarországi tűzoltósági terület fejlesztésére** In: Dobor József, Horváth Hermina (szerk.) Katasztrófavédelmi Tudományos Konferencia 2017.: „Önkéntes polgári védelmi szervezetek 80 éve Magyarország közbiztonságáért.”. 243 p. Konferencia helye, ideje: Budapest, Magyarország, 2017.11.16 Budapest: BM OKF, 2017. pp. 227-228. (ISBN:[978-615-80429-5-6](http://www.isbnsearch.org/isbn/9786158042956))
* **A Tűzvédelmi és Mentésirányítási Tanszéken folyó tudományos kutatások komplexitása** **2017** In: Dobor József, Horváth Hermina (szerk.) Katasztrófavédelmi Tudományos Konferencia 2017.: „Önkéntes polgári védelmi szervezetek 80 éve Magyarország közbiztonságáért.”. 243 p. Konferencia helye, ideje: Budapest, Magyarország, 2017.11.16 Budapest: BM OKF, 2017. pp. 241-242. 1. (ISBN:[978-615-80429-5-6](http://www.isbnsearch.org/isbn/9786158042956))

***Dr. Schweickhardt Gotthilf Gyula tű. alezredes:***

* **Kényszerítő eszköz alkalmazásának megjelenése a hivatásos katasztrófavédelem feladatrendszerében** In: Gaál Gyula, Hautzinger Zoltán (szerk.) Szent Lászlótól a modernkori magyar rendészettudományig. 433 p.  Pécs: Magyar Hadtudományi Társaság Határőr Szakosztály Pécsi Szakcsoport, 2017. pp. 107-113. (Pécsi Határőr Tudományos Közlemények; 19.) (ISBN:[978-615-00-0454-9](http://www.isbnsearch.org/isbn/9786150004549))
* **Katasztrófavédelmi igazgatás**, Balla Zsófia (szerk.) Budapest: Dialog Campus Kiadó, 2017. 226 p. (Studia Universitas Communa) (ISBN:[978-615-5764-58-5](http://www.isbnsearch.org/isbn/9786155764585))
* **Közszolgálati műveletirányítási rendszerek: a közös közszolgálati gyakorlat elméleti alapjai** Kovács Gábor (szerk.) Budapest: Dialog Campus Kiadó, 2017. 142 p. (ISBN:[978-615-5845-29-1](http://www.isbnsearch.org/isbn/9786155845291))
* **Légoltalmi Liga megalakulását, tevékenységét megalapozó jogszabályok** In: Dobor József, Horváth Hermina (szerk.) Katasztrófavédelmi Tudományos Konferencia 2017.: „Önkéntes polgári védelmi szervezetek 80 éve Magyarország közbiztonságáért.”. 243 p.  Konferencia helye, ideje: Budapest, Magyarország, 2017.11.16 Budapest: BM OKF, 2017. pp. 235-236. 1. (ISBN:[978-615-80429-5-6](http://www.isbnsearch.org/isbn/9786158042956))
* **Emberi élet, egészség és vagyon, valamint a környezet védelmének megjelenése különleges jogrendi időszakok szabályozásában** *IUSTUM AEQUUM SALUTARE*2017:(4) pp. 105-112. (2017) (ISBN [1787-3223](http://www.isbnsearch.org/isbn/17873223))

***Dr. Szabó Csaba r. őrnagy:***

* **Utószó - A felismerés, a gondolat, a tett és az érték!** In: Szabó Csaba (szerk.) Studia Doctorandum Alumnae: Válogatás a DOSz Alumni Osztály tagjainak doktori munkáiból. Budapest: Pytheas Kiadó, 2017. pp. 465-466. (ISBN:[978-615-5586-15-6](http://www.isbnsearch.org/isbn/9786155586156))
* **Új típusú biztonsági kihívások kezelésének vizsgálata a magánbiztonsági szektor egyes szakterületei vonatkozásában** DETEKTOR PLUSZ 3:(3) pp. 34-35. (2017)
* **Studia Doctorandum Alumnae: Válogatás a DOSz Alumni Osztály tagjainak doktori munkáiból** Budapest: Pytheas Kiadó, 2017.  (ISBN:[978-615-5586-15-6](http://www.isbnsearch.org/isbn/9786155586156))
* **A személy- és vagyonvédelem jogi kihívásai rendészeti megközelítésben** In: Gaál Gyula, Hautzinger Zoltán (szerk.) Szent Lászlótól a modernkori magyar rendészettudományig. 433 p.  Pécs: Magyar Hadtudományi Társaság Határőr Szakosztály Pécsi Szakcsoport, 2017. pp. 357-362. (Pécsi Határőr Tudományos Közlemények; 19.) (ISBN:[978-615-00-0454-9](http://www.isbnsearch.org/isbn/9786150004549))
* **A 3D nyomtatási technológiával előállított tűzfegyverek biztonságpolitikai kihívásainak vizsgálata a fegyverrendészet aspektusából I.** *NEMZETBIZTONSÁGI SZEMLE (ONLINE)*4: pp. 91-109. (2017) (ISBN [2064-3756](http://www.isbnsearch.org/isbn/20643756)) (Nemzeti Közszolgálati Egyetem)
* **A 3D nyomtatási technológiával előállított tűzfegyverek biztonságpolitikai kihívásainak vizsgálata a fegyverrendészet aspektusából II.** *NEMZETBIZTONSÁGI SZEMLE (ONLINE)*4: pp. 110-124. (2017) (ISBN [2064-3756](http://www.isbnsearch.org/isbn/20643756)) (Nemzeti Közszolgálati Egyetem)
* **A közösségi média biztonságpolitikai kérdései: A közösségi tartalmak rendészeti vonatkozásainak vizsgálata** *RENDVÉDELEM TUDOMÁNYOS FOLYÓIRAT (ON-LINE)*1.: pp. 85-120. (2017)
* **A rendőrök lelkipásztori ellátásának kánonjogi lehetőségei** *BELÜGYI SZEMLE: A BELÜGYMINISZTÉRIUM SZAKMAI TUDOMÁNYOS FOLYÓIRATA (2010-)*65:(3) pp. 34-53. (2017)

***Rácz Sándor tű. őrnagy:***

* **Occupational safety of firefighters in radiological emergencies** Prof Dr Goran Ristić (szerk.) Konferencia helye, ideje: Budva, Szerbia, 2017.06.12-2017.06.16. Nis: 2017.
* **Tűzoltói beavatkozás radiológiai eseménynél** In: Restás Ágoston, Urbán Anett, Bodnár László (szerk.) Tűzoltó Szakmai Nap 2017. 216 p. Konferencia helye, ideje: Szentendre, Magyarország, 2017.04.05 Budapest: BM OKF, 2017. pp. 177-180. (ISBN:[978-615-80429-4-9](http://www.isbnsearch.org/isbn/9786158042949))
* **A tűzoltói beavatkozások súlyponti erőmegosztásának vizsgálata** *HADMÉRNÖK*12:(KÖFOP) pp. 92-107. (2017)

A 2017-os munkatervben foglaltakat időben teljesítettük, üléseinket, vezetőségi üléseinket megtartottuk, azokon a tervezett programpontokat megtárgyaltuk.

Az említett konferenciákon tartott előadások kellő mértékben bizonyítják szakosztályunk tagjainak aktivitását, annak érdekében, hogy társaságunk szakmai tevékenységét még ismertebbé tegyék és a tudományos ismeretek megőrzését, illetve gyakorlatba történő átültetését, hasznosítását elősegítsék.

Lektori tevékenységet is végeztünk különböző szakmai folyóiratban megjelenő szakcikkek, konferencia előadások, tudományos pályázatok kapcsán.

Támogatjuk a doktoranduszi képzést, a doktoranduszok évközi dolgozataihoz témajavaslatokat fogalmaztunk meg több esetben.

Tagdíjfizetésünk 95%-osnak mondható. A beszámolóban foglaltak szakosztályunk tagjaival egyéni és csoportos megbeszélése kapcsán kerültek megfogalmazásra.

Összességében megállapítható, hogy szakosztályunk tagjai lehetőségeikhez mérten kivették részüket a munkából, reméljük, hogy szakosztályunk

**A MAGYAR HADTUDOMÁNYI TÁRSASÁG**

**BELÜGYI SZAKOSZTÁLY**

**2018. ÉVI**

**MUNKATERVEZETE**

**A 2017. ÉVBEN VÁLLALT FELADATOK TELJESÍTÉSE ALAPJÁN**

**Szakosztályunk fő célkitűzései a 2018-os évre vonatkozóan:**

* a jelenlegi viszonyokhoz igazodva a felfelé ívelő pálya, további töretlen biztosítása és újabb tagok felvétele,
* a tagságunk mozgósítása az MHTT pályázatán való részvételre,
* az MHTT szakértői csapatának erősítése,
* a szakosztály tagsága tudományos tevékenységének erősítése, az MHTT rendezvényeire való mozgósítása,
* más tudományos szervezetek rendezvényein a szakosztály képviselete,
* a hallgatók tudományos munkára nevelése.

A társaság tagjai fontosnak tartják a szakosztály meglétét és a tudományos ismeretek megőrzését, megújítását és a gyakorlatban is jól hasznosítható ismeretek továbbvitelét változó világunkban. Társaságunk munkájának szakmai színvonalának emelése érdekében, az újonnan felvettek részére emléklapokat és azok részére akik, a PhD szakmai fokozatot megszerezték oklevelet adományoztunk.

Az együttműködés továbbfejlesztése a társ és rendvédelmi szervekkel és a Magyar Honvédséggel. Olyan jegyzetek, szakmai tanulmányok, tudományos szakcikkek elkészítését tűztük ki célul, amelyek egyetemek és főiskolák tananyagát képezhetik, melyre garancia tagságunk korbani összetétele (25-67év), a fiatalabbak kimeríthetetlen energiája és az idősebbek szakmai tapasztalata.

Kötelességünk, hogy az országnak és az Európai Unió törvénytisztelő polgárainak az általunk megszerzett gyakorlati és elméleti tudást továbbadjuk.

A tervezetben foglaltak szakosztályunk tagjaival egyéni és csoportos megbeszélések kapcsán kerültek megfogalmazásra, mivel hat fő kivételével mindannyian vidékiek, így az ország különböző területein laknak és teljesítenek szolgálatot. (A szakosztály ülésének megszervezése igen sok energiát igényel). Az abban foglaltakat elfogadják és a továbbiakban is támogatják a vezetőség munkáját.

Az átszervezések rányomják bélyegüket munkánkra, mivel Szakosztályunk tagjainak az egzisztenciális biztonságot kellett előtérbe helyezni a tudományos munka szervezésével és támogatásával szemben.

Tagjaink annak ellenére, hogy az élet által ránk kényszerített rendkívüli feladatok végrehajtása meghatározta lehetőségeinket a polgári intézményekben, előadások tartásával népszerűsítették a testületet. Társadalomismeret, történelem tantárgy tudományterület keretében biztosítottak ismereteket a hallgatóság részére a rendvédelmi szervek munkájáról, valamint társaságunk tevékenységéről. Szakosztályunk tagjai az elmúlt évek során több intézmény hallgatóival is konzultációkat folytattak a különböző törvényi szabályozásokról és annak a gyakorlatba történő megvalósulásáról. A konzultációk, véleményünk szerint nem voltak hiábavalók.

Tagtársaink tudományos publikációi fellelhetők az egyetemi és más releváns szakfolyóiratokban is.

A különböző előadásokon tagságunk 80%-a igyekezett mindig megjelenni és múzeumok látogatásával szakmai felkészültségünket igyekeztük gyarapítani. Dr. Gulyás István tagtársunk vándorkiállítások rendezésével segíti szakosztályunk hírnevének öregbítését.

Megítélésünk szerint az elmúlt évek munkája nem volt hiábavaló, mert Szakosztályunk tagjainak többségét egyetemünkön ismerik, illetve szolgálati helyeiken parancsnokaik és a lakosság pozitív véleménnyel van tevékenységükről.

A Szakosztályi közgyűléseket és a vezetőségi üléseket megtartottuk.

* 2017. március 14.
* 2017. szeptember 6.

Összességében megállapítható, hogy szakosztályunk minden tagja a lehetőségekhez mérten kivette részét a munkából.

Kiemelkedő tudományos tevékenységének elismeréseként **Ambrusz József tű. ezredes** tagtársunkat javasoljuk elismerésben részesíteni.

**TERVEZETT PROGRAMJAINK**

**Szervezeti élet**

2018. március

**Szakosztály közgyűlése**

Tagtoborzó munka értékelése

A pályázatokon elért eredmények megbeszélése

**Vezetőségi ülések**

2018. február

Szakosztály közgyűlésének előkészítése

További pályázatokkal kapcsolatos feladatok megbeszélése

Tagtoborzó munka megbeszélése

Rendezvények előkészítése

2018. október

Rendezvények értékelése

Közgyűlés előkészítése

2018. december

Beszámoló előkészítése, javaslatok, problémák megbeszélése

Munkaterv elkészítése

**RENDEZVÉNYEK**

**2018. I. félév**

Tájékoztató a tűzvédelemről

Szakmai tudományos konferenciákon való részvétel:

* Iparbiztonsági Szakmai nap
* Tűzvédelmi Szakmai nap
* Polgári Védelmi Szakmai nap, 2018. március 1. Fővárosi Katasztrófavédelmi Igazgatóság

**2018. II. félév**

Szakmai tudományos konferenciákon való részvétel:

* Katasztrófavédelem 2018. Tudományos Konferencia

Budapest, 2018. január 19.

**Vezetőség**